જો પાણીને સૂર્યનો તડકો ન લાગે તો તે ઘણાં વર્ષો સુધી પીવાલાયક રહી શકે છે. આથી સૂર્યનો તડકો ન પહોંચી શકે તે રીતે ઘરોમાં ભૂગર્ભમાં એક ટાંકો બનાવવામાં આવે છે. આ ટાંકાની લઘુત્તમ ક્ષમતા 1000 લીટર છે અને મહત્તમ આ ટાંકો 7 ફીટ પહોળો, 7 ફિટ લાંબો અને 8 ફીટ ઊંડો બનાવી શકાય. ગામના લોકોએ પોતાની જરૂરીયાત પ્રમાણે આ ટાંકો બનાવડાવ્યો હતો. ધીરે ધીરે વરસાદના પાણીની ઉપજ ગામમાં એક પ્રથા બની ગઈ અને નવા બનતા ઘરોમાં પહેલીથીજ વરસાદના પાણીની ઉપજ લઇ શકાય તેવા જ માળખા બનાવાય છે.